**Theodore John Kaczynski**, nado en Chicago (Illinois) o 22 de maio de 1942, e finado o 10 de xuño de 2023, máis coñecido co alcume de ***Unabomber***, foi un matemático, filósofo, neoludita e terrorista estadounidense, que se dedicou á fabricación e envío de cartas e paquetes bomba, motivado e influenciado por un pensamento crítico da sociedade actual.

Traxectoria
-----------

Ted Kaczynski amosou grandes capacidades intelectuais dende unha curta idade. Kaczynski graduouse na Universidade de Harvard, obtendo posteriormente un doutoramento en matemáticas pola Universidade de Míchigan. Ao rematar a súa formación académica, comezou a exercer como profesor asociado na Universidade de Berkeley á idade de 25 anos no ano 1967, ata a súa dimisión dous anos máis tarde.

Tras a súa dimisión en Berkeley, Kaczynski mudouse en 1971 a Lincoln, Montana para vivir nunha cabana artesá feita por el mesmo, a cal carecía de electricidade e auga corrente. En 1978 comezou a fabricar bombas, que enviou a distintos obxectivos empregando o Servizo Postal dos Estados Unidos. A súa actividade terrorista durou dende o 1978 ata a súa detención en 1995.
Os obxectivos principais de Kaczynski eran universidades e aeroportos. Atentar contra un avión está contemplado como delito federal nos EUA, polo que o caso pasou a mans do FBI, que o nomeou baixo o acrónimo **UNABOMB** (do inglés ***Un**iversity and **A**irline **Bomb**er*)

### *Manifesto Unabomber*

Theodore Kaczynski tras a súa detenciónEn 1995, Kaczynski escribiu un manifesto denotando os seus principios, titulado ***A sociedade industrial e o seu futuro***. O manifesto foi enviado ao New York Times e o Washington Post baixo o pseudónimo de **FC** (*Freedom Club*). No ensaio, amosa o seu descontento coa sociedade tecnolóxica actual, produto da Revolución Industrial, argumentando que a tecnoloxía supón un obstáculo para a liberdade humana. Kaczynski solicitou a publicación íntegra do seu manifesto a cambio de poñer fin á súa actividade terrorista.

Despois de deliberalo, ambos os dos xornais decidiron publicar o manifesto completo, que na cultura popular pasou a coñecerse baixo o alcume de ***Manifesto Unabomber***. Ao mesmo tempo, as autoridades pediron a colaboración cidadá para a súa detención, esperando que algunha persoa recoñecese o xeito de escribir de Ted.

O seu irmán David Kaczynski recoñeceu no manifesto diversas expresión propias do seu irmán e púxose en contacto coas autoridades. Theodore Kaczynski foi detido na súa cabana en Montana o 3 de abril de 1996. No interior, o FBI atopou varios compoñentes para construír bombas así como unha bomba xa preparada, un xornal de 40.000 páxinas con experimentos detallados e descricións dos crimes de *Unabomber* e o que semellaba ser o manuscrito orixinal do *Manifesto Unabomber*.

Kaczynski foi condenado a 8 cadeas perpetuas sen posibilidade de liberdade condicional. No momento da súa morte, estaba retido no **ADX Florence**, un centro penitenciario de máxima seguridade no condado de Freemont, Colorado, cumprindo a súa condena.

Notas
-----

1. ↑  "Ted Kaczynski, o Unabomber, morre aos 81 anos – Notícias do Brasil" (en portugués). Consultado o 2023-06-10.

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Theodore Kaczynski Modificar a ligazón no Wikidata*** |

* Manifesto Unabomber orixinal publicado no Washington Post *(en inglés)*
* Manifesto Unabomber *(en castelán)*

|  |  |
| --- | --- |
| Control de autoridades | 
* Wd: Q222134
* WorldCat
* VIAF: 90723630
* BIBSYS: 12017318
* BNE: XX4805545
* BNF: 125368984
* CANTIC: a10597724
* Discogs: 1068374
* EBID: ID
* FAST: 375198
* GND: 120548127
* IMDb: nm1535155
* ISNI: 0000 0001 0923 7571
* LCCN: n96050765
* LibraryThing: 3225619243
* MGP: 5470
* MR: 470883
* MusicBrainz: ID
* NDL: 00649164
* NKC: jn19981002275
* NLG: 269343
* NNDB: 000024330
* OL: OL3132644A
* PTBNP: 1663864
* Scopus: 57189288192
* SUDOC: 034702377
* UNZ: KaczynskiTheodore
* WikiTree: Kaczynski-9
* zbMATH: kaczynski.t-j

 |

---

|  |  |
| --- | --- |
| Este artigo tan só é un bosquexo |  *Este artigo sobre unha personalidade é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---